وفي الاخر حصل اللي حصل ومش هدخل الكليه دي بس صدقني حياتي وحياتك الجديده هتكون كويسه جدا ، افهم كليات القمه دي وهم ملوش وجود غير في البلاد المتخلفه ادرس ما تحب واصعد الي قمتك الخاصه ، سواء جبت مجموع او لا متقفلش وشك ومتزعلش نفسك ، الحياه كل يوم بيتفتح فيها مجالات لحاجات كتيره المهم بقي تعرف تثبت نفسك في حاجه منهم ، لكن لو سلمت نفسك للافكار دي ف البقاء والدوام لله في حياتك و الثانويه العامه كمان ،متوقفش حياتك علي حاجه احنا اقوي من اي حاجه مهما كانت كبيره خدها مني نصيحه انا لو كنت بصيت للي وقع مني زمان كان زماني ميت من زمان لو كنت سلمت نفسي للتعب والمرض كان زماني ميت من زمان حب مستقبلك وحب نفسك وحب اهلك اوعي تبوص علي الباب المقفول ركز علي الباب المفتوح عشان لو فضلت تركز علي المقفول هتخسر الاتنين وبالتالي حياتك كلها هتضيع ، خلي عندك امل كبير في ربنا صدقني ربنا حنين اوي اوي ولله بدعوه واحده الدنيا كلها هتبقي حلوه ان شاءالله